ระเบียบกรมบังคับคดีว่าด้วยการอยู่เวรรักษาการณ์ในหน่วยงานส่วนภูมิภาคของกรมบังคับคดี พ.ศ. 2544--------------------- โดยที่ได้มีหนังสือสํานักเลขาธิการคณะรัฐมนตรี ที่ นร 0506/ว 107 ลงวันที่ 8 กรกฎาคม 2542 ปรับปรุง แก้ไข หรือยกเลิกมติคณะรัฐมนตรีเกี่ยวกับการจัดเวรรักษาการณ์ประจําสถานที่ราชการ ดังนั้น เพื่อให้การจัดเวรรักษาการณ์ในหน่วยงานของกรมบังคับคดี กระทรวงยุติธรรม มีความเหมาะสมยิ่งขึ้น และเพื่อเป็นการดูแลป้องกันความเสียหายอันจะบังเกิดแก่สถานที่ราชการหรือหน่วยงานจากกรณีต่างๆ กรมบังคับคดีเห็นสมควรปรับปรุงระเบียบว่าด้วยการอยู่เวรรักษาการณ์ในหน่วยราชการต่างๆ ของกรมบังคับคดี พ.ศ. 2540 และ พ.ศ. 2541 (ฉบับที่ 2) เสียใหม่ กรมบังคับคดีจึงวางระเบียบเกี่ยวกับการอยู่เวรรักษาการณ์ ไว้ดังต่อไปนี้ข้อ ๑ ระเบียบนี้เรียกว่า "ระเบียบกรมบังคับคดี ว่าด้วยการอยู่เวรรักษาการณ์ในหน่วยงาน ส่วนภูมิภาคของกรมบังคับคดี พ.ศ. 2544"ข้อ ๒ ระเบียบนี้ให้ใช้บังคับตั้งแต่วันที่ 1 มิถุนายน 2544 เป็นต้นไปข้อ ๓ ให้ยกเลิกระเบียบกรมบังคับคดี ว่าด้วยการอยู่เวรรักษาการณ์ในหน่วยราชการต่างๆ ของกรมบังคับคดี พ.ศ. 2540 และ พ.ศ. 2541 (ฉบับที่ 2)ข้อ ๔ บรรดากฎ ข้อบังคับ และระเบียบอื่นใดที่มีกําหนดไว้แล้ว หรือซึ่งขัดหรือแย้ง กับระเบียบนี้ ให้ใช้ระเบียบนี้แทนข้อ ๕ ในระเบียบนี้ "เวรรักษาการณ์" หมายถึง เวรเฝ้าดูแลเหตุการณ์ประจําสถานที่นั้นๆ โดยมีอํานาจหน้าที่ตามที่ผู้บังคับบัญชากําหนด "ผู้ปฏิบัติหน้าที่เวร" หมายถึง ผู้อยู่เวรรักษาการณ์นอกเวลาทําการ "หัวหน้าเวร" หมายถึง ผู้ปฏิบัติหน้าที่เวรที่เป็นผู้ควบคุมพิจารณาตัดสินใจกรณีต่างๆในการปฏิบัติหน้าที่เวร "ผู้ตรวจเวร" หมายถึง ผู้ตรวจตราดูแลการปฏิบัติหน้าที่เวรรักษาการณ์ของผู้ปฏิบัติหน้าที่เวรข้อ ๖ ให้จัดเวรรักษาการณ์ประจําหน่วยงานนอกเวลาราชการทุกวัน ตั้งแต่เวลา 18.00 - 07.00 นาฬิกาของวันรุ่งขึ้น และในวันหยุดราชการตลอดเวลาทั้งกลางวันและกลางคืนข้อ ๗ การจัดผู้ปฏิบัติหน้าที่เวรในแต่ละผลัดให้มีหัวหน้าเวร 1 คน และผู้อยู่ร่วมปฏิบัติหน้าที่เวร อีก 1 คน หากหน่วยงานแห่งใดมีจํานวนผู้ปฏิบัติหน้าที่เวรน้อยไม่สะดวกแก่การปฏิบัติให้ลดจํานวน ผู้ปฏิบัติหน้าที่เวรได้ตามความจําเป็น โดยให้อยู่ในดุลพินิจของผู้บังคับบัญชาของหน่วยงานนั้น ข้อ ๘ ในแต่ละผลัดของการจัดเวรรักษาการณ์ให้มีผู้ตรวจเวร 1 คน โดยให้ผู้ตรวจเวร ต้องเป็นผู้ดํารงตําแหน่งในระดับที่สูงกว่าผู้ปฏิบัติหน้าที่เวร ข้อ ๙ การกําหนดให้ผู้ดํารงตําแหน่งระดับใดเป็นผู้ปฏิบัติหน้าที่เวรรักษาการณ์ หรือผู้ตรวจเวร ให้อยู่ในดุลพินิจของผู้บังคับบัญชาของหน่วยงานนั้นจะกําหนดตามความเหมาะสม ข้อ ๑๐ ให้จัดทําหลักฐานการจัดผู้ปฏิบัติหน้าที่เวรและผู้ตรวจเวร โดยกําหนดวัน เวลา และตัวบุคคลไว้ให้แน่นอนข้อ ๑๑ การจัดผู้ปฏิบัติหน้าที่เวรและผู้ตรวจเวรของสตรีให้จัดให้ปฏิบัติหน้าที่เฉพาะ ในเวลากลางวันของวันเสาร์ อาทิตย์ และวันหยุดราชการข้อ ๑๒ หน้าที่ของผู้อยู่ร่วมปฏิบัติหน้าที่เวร (1) การเข้าและออกเวรรักษาการณ์ต้องลงชื่อและเวลาในบัญชีอยู่เวรรักษาการณ์ ที่หน่วยงานได้เตรียมไว้ เฉพาะวันหยุดราชการให้ผู้ที่จะออกเวรส่งมอบเวรให้แก่ผู้ที่จะเข้าเวรต่อไปด้วย (2) อยู่เวรรักษาการณ์ตลอดเวลาที่กําหนดไว้ และให้อยู่ในบังคับบัญชาของหัวหน้าเวร ถ้ามีกิจจําเป็นจะออกไปนอกสถานที่ที่อยู่เวรต้องได้รับอนุญาตจากหัวหน้าเวรก่อน แต่ห้ามออกไป นอกสถานที่เกินกว่าเวลา 20.00 นาฬิกา หากผู้ตรวจเวรมาตรวจไม่พบผู้อยู่ร่วมปฏิบัติหน้าที่เวร ถือว่าไม่มาปฏิบัติหน้าที่อยู่เวรรักษาการณ์ (3) ขณะอยู่เวรรักษาการณ์ถือว่าอยู่ระหว่างปฏิบัติหน้าที่ราชการ ต้องประพฤติตน ให้เรียบร้อยและอยู่ในระเบียบวินัยข้าราชการโดยเคร่งครัด (4) สอดส่องดูแลรักษาความสงบเรียบร้อย ระมัดระวัง ป้องกันและระงับเหตุร้าย อันอาจจะเกิดขึ้นภายในหน่วยงานซึ่งอยู่ในความรับผิดชอบ (5) ถ้ามีเหตุร้ายหรืออัคคีภัยเกิดขึ้น จะต้องช่วยกันปฏิบัติหน้าที่ และหากมี ผู้ที่อยู่ในบริเวณหน่วยงานและบริเวณใกล้เคียงให้ขอความร่วมมือช่วยเหลือจากบุคคลดังกล่าวโดยมิชักช้าเช่นกัน (6) ขณะที่อยู่เวรรักษาการณ์ให้ช่วยกันรักษาความสะอาดอุปกรณ์ต่างๆในการอยู่เวรรักษาการณ์ และเมื่อจะพ้นหน้าที่ให้เก็บอุปกรณ์ต่างๆ ในการอยู่เวรรักษาการณ์ให้เรียบร้อย ข้อ ๑๓ หน้าที่ของหัวหน้าเวร (1) มีหน้าที่ควบคุม ตรวจตรา สอดส่องให้มีการปฏิบัติหน้าที่ให้ครบถ้วน และเรียบร้อย และให้เดินตรวจความเรียบร้อยภายในบริเวณสถานที่รักษาการณ์โดยบันทึกในบัญชีอยู่เวร รักษาการณ์ให้ทราบด้วย ถ้ามีกิจจําเป็นจะออกไปนอกสถานที่จะต้องมอบหมายให้ผู้อยู่ร่วมปฏิบัติหน้าที่เวร อีกคนหนึ่งรักษาหน้าที่แทน แต่ห้ามออกไปนอกสถานที่เกินกว่าเวลา 20.00 นาฬิกา หากผู้ตรวจเวรมาตรวจไม่พบหัวหน้าเวรถือว่าไม่มาปฏิบัติหน้าที่อยู่เวรรักษาการณ์ (2) ให้บันทึกเหตุการณ์ประจําวันและรายงานผู้ตรวจเวรทราบ ถ้าผู้ตรวจเวรไม่มาตรวจเวรก็ให้บันทึกไว้ด้วย (3) ขณะอยู่เวรรักษาการณ์ถือว่าอยู่ระหว่างปฏิบัติหน้าที่ราชการ ต้องประพฤติตน ให้เรียบร้อยและอยู่ในระเบียบวินัยข้าราชการโดยเคร่งครัด (4) สั่งการเมื่อมีเหตุการณ์ฉุกเฉินเกิดขึ้นตามแต่จะเห็นสมควร เพื่อระงับหรือแก้ไข เหตุการณ์ให้เป็นไปโดยเรียบร้อย และเมื่อมีเหตุร้ายหรืออัคคีภัยเกิดขึ้นให้จัดการระงับเหตุการณ์ พร้อมโทรศัพท์ติดต่อแจ้งเหตุไปยังสถานีตํารวจ ถ้าติดต่อไม่ได้ให้ใช้รถยนต์ของทางราชการไปติดต่อ แจ้งเหตุยังสถานีตํารวจโดยตรง หลังจากติดต่อแจ้งเหตุแล้วให้รีบรายงานให้หัวหน้าหน่วยงานหรือผู้ที่ได้รับมอบหมายทราบทางโทรศัพท์และฟังคําสั่งต่อไป (5) เมื่อมีคําสั่งทางราชการแจ้งมาก็ให้ผู้อยู่เวรปฏิบัติทันทีโดยมิชักช้าถ้าผู้อยู่เวรไม่เข้าใจหรือปฏิบัติไม่ถูกต้องก็ให้รายงานให้หัวหน้าหน่วยงานหรือผู้ที่ได้รับมอบหมายทราบทางโทรศัพท์และฟังคําสั่ง ถ้ารายงานทางโทรศัพท์ไม่ได้ก็ให้นําไปเสนอที่บ้านของหัวหน้าหน่วยงานหรือผู้ที่ได้รับมอบหมาย โดยใช้รถยนต์ของทางราชการ (6) ให้ตรวจตราดูแลให้มีการจัดเก็บอุปกรณ์ต่างๆ ในการอยู่เวรให้เรียบร้อยและครบถ้วนตามบัญชี (7) ให้หัวหน้าเวรมีหน้าที่รายงาน กรณี ข้าราชการหรือลูกจ้างผู้ใดฝ่าฝืนไม่ปฏิบัติตามคําสั่งกรมบังคับคดี ที่ 139/2523 ลงวันที่ 20 มิถุนายน 2523 เรื่อง การปฏิบัติหน้าที่ ของข้าราชการกรมบังคับคดีโดยเคร่งครัดข้อ ๑๔ ให้ผู้ปฏิบัติหน้าที่เวรรักษาการณ์จัดการรับหนังสือที่ส่งมานอกเวลาราชการ โดยลงบัญชีที่หน่วยงานจัดไว้ให้เรียบร้อยและปฏิบัติตามระเบียบกรมบังคับคดีว่าด้วยการรับส่งหนังสือราชการ และการรับแจ้งเรื่องราชการทางโทรศัพท์นอกเวลาราชการ พ.ศ. 2523 ข้อ ๑๕ ให้ผู้ปฏิบัติหน้าที่เวรรักษาการณ์กลางวันร่วมกันปฏิบัติหน้าที่ตามที่กําหนดไว้ ในข้อ 12, ข้อ 13 และข้อ 14 ในระหว่างอยู่เวรรักษาการณ์โดยอนุโลมข้อ ๑๖ เมื่อมีงานในหน้าที่ของผู้ที่จะต้องอยู่เวรรักษาการณ์ค้างปฏิบัติอยู่ก็ให้หัวหน้าหน่วยงาน พิจารณาจัดให้ผู้นั้นทําในขณะที่อยู่เวรรักษาการณ์ให้สําเร็จลุล่วงไปโดยมิชักช้า โดยให้อยู่ในความรับผิดชอบ ของหัวหน้าหน่วยงานที่ได้มอบหมายงานให้จัดทําข้อ ๑๗ หน้าที่ของผู้ตรวจเวร (1) ตรวจตราให้ผู้ปฏิบัติหน้าที่เวร และหัวหน้าเวร ปฏิบัติหน้าที่ตามที่ระบุไว้ โดยเคร่งครัด และให้เดินตรวจความเรียบร้อยภายในบริเวณซึ่งอยู่เวรรักษาสถานที่ราชการด้วย (2) ผู้ตรวจเวรไม่จําต้องอยู่เวรประจํา แต่ต้องมาตรวจเวรอย่างน้อยวันละครั้ง โดยต้องมาตรวจเวรกลางคืนในช่วงเวลา 20.00 - 24.00 นาฬิกา ของวันที่มีหน้าที่ตรวจเวร และเมื่อได้ตรวจเวรแล้วให้บันทึกไว้ในบัญชีเวรด้วยว่า ตรวจเวลาเท่าใด กลับเมื่อใด และมีผู้ปฏิบัติหน้าที่ เวรรักษาการณ์ครบถ้วนหรือไม่ข้อ ๑๘ หากผู้ต้องมีหน้าที่อยู่เวรรักษาการณ์ในวันใด ไม่สามารถมาปฏิบัติหน้าที่อยู่เวร รักษาการณ์ในวันดังกล่าวได้ให้แจ้งหัวหน้าหน่วยงานทราบเพื่อพิจารณาดําเนินการต่อไป ข้อ ๑๙ ให้ผู้อํานวยการสํานักงานบังคับคดีและวางทรัพย์ภูมิภาค หรือหัวหน้าสํานักงาน บังคับคดีจังหวัด เป็นผู้จัดทําบัญชีข้าราชการและลูกจ้างที่อยู่ในความรับผิดชอบอยู่เวรรักษาการณ์ ตามความเหมาะสมและตามที่เห็นสมควรโดยคํานึงถึงจํานวนข้าราชการและลูกจ้างที่อยู่ในความรับผิดชอบด้วยข้อ ๒๐ ถ้าปรากฏว่าผู้ปฏิบัติหน้าที่เวร หรือผู้ตรวจเวร จงใจละทิ้งหน้าที่ให้ถือว่า กระทําผิดวินัยและให้ผู้บังคับบัญชาพิจารณาลงโทษให้เหมาะสมกับความผิดหรือความร้ายแรงแก่กรณีข้อ ๒๑ ในกรณีที่หน่วยงานใดมีหน่วยรักษาความปลอดภัยประจําหน่วยงาน หรือมีการจ้างเอกชนให้บริการดูแลรักษาความปลอดภัยและความสงบเรียบร้อย หน่วยงานนั้นจะไม่จัด ให้มีเวรรักษาการณ์และผู้ตรวจเวรก็ได้ แต่ทั้งนี้ต้องรายงานให้กรมบังคับคดีทราบเพื่อพิจารณา ให้ความเห็นชอบก่อนข้อ ๒๒ กรณีที่หน่วยงานใดมีความจําเป็นไม่อาจปฏิบัติตามหลักเกณฑ์ข้างต้นได้ให้ผู้บังคับบัญชาใช้ดุลพินิจในการที่จะสั่งการการอยู่เวรรักษาการณ์ตามความเหมาะสมได้โดยไม่ให้เกิดผลเสียหายกับงานและทรัพย์สินของราชการหรือหน่วยงาน แล้วรายงานให้กรมบังคับคดีทราบเพื่อพิจารณาต่อไปผู้มีอํานาจลงนาม - ประกาศ ณ วันที่ 29 พฤษภาคม พ.ศ. 2544 (นายไกรสร บารมีอวยชัย)อธิบดีกรมบังคับคดี